31998R1209
L 166/39
JURNALUL OFÍCIAL AL UNIUNII EUROPENE
REGULAMENTUL (CE) NR. 1209/98 AL COMISIEI
din 10 iunie 1998
privind vânzarea, la prețuri fixate forfetar, a cărnii de vită deținute de către Regatul Unit pentru forțele armate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2634/97 (2) și, în special, articolul 7 alineatul (3),
întrucât introducerea măsurilor de intervenție în sectorul cărnii de vită a condus la creșterea stocurilor; întrucât, pentru a preveni prelungirea excesivă a depozitării, o parte a acestor stocuri ar trebui să fie vândută;
întrucât în Regatul Unit carnea de vită care face obiectul unor măsuri de intervenție este supusă anumitor restricții privind circulația prevăzute în Decizia 98/256/CE a Consiliului (3); întrucât, prin urmare, ar trebui să se găsească debușeuri corespunzătoare în acel stat membru; întrucât forțele armate și personalul asociat constituie un asemenea debușeu;
întrucât vânzarea către forțele armate ar trebui să se supună normelor prevăzute în Regulamentul (CEE) nr. 2173/79 al Comisiei (4), astfel cum a fost modificat ultima dată prin Regulamentul (CE) nr. 2417/95 (5), și, în special, titlurile I și III, și Regulamentul (CEE) nr. 3002/92 al Comisiei (6), astfel cum a fost modificat ultima dată prin Regulamentul (CE) nr. 770/96 (7), și, în special, titlul II, sub rezerva anumitor excepții, având în vedere utilizarea particulară la care urmează să fie supuse produsele în cauză;
întrucât, pentru a se asigura gestionarea economică a stocurilor, organism de intervenție ar trebui să acorde prioritate vânzării cărnii cu durata de depozitare cea mai mare;
întrucât ar trebui să se stabilească dispoziții pentru cazul în care produsele sunt achiziționate de către un agent autorizat care acționează în numele beneficiarilor;
întrucât măsurile prevăzute în prezentul regulament sunt conforme cu avizul Comitetului de gestionare pentru carnea de vită și mânzat,
ADOPTĂ PREZENTUL REGULAMENT:
Articolul 1
(1) Organismul de intervenție a Regatului Unit este autorizată să vândă stocurile de carne de vită dezosată pe care le deține forțelor armate ale Regatului Unit pentru a fi utilizate de către forțele armate ale Regatului Unit și personalul asociat, fără a se aduce atingere Deciziei 98/256/CE.
(2) Informații detaliate privind produsele și prețul lor de vânzare sunt prezentate în anexa I.
(3) În sensul prezentului regulament, „personal asociat” înseamnă persoanele angajate de către forțele armate ale Regatului Unit în calitate de civili și persoanele care vizitează unitățile militare.
(4) Vânzările se efectuează în conformitate cu dispozițiile Regulamentului (CE) nr. 2173/79, în special titlurile I și III, și ale prezentului regulament.
(5) Pentru fiecare produs menționat la anexa I, organismulde intervenție vinde cu prioritate carnea care a fost depozitată cel mai mult.
(6) Fără a se aduce atingere paragrafului al doilea din articolul 2 alineatul (2) din Regulamentul (CEE) nr. 2173/79, cererile de achiziționare nu indică depozitul sau depozitele în care este ținută carnea.
Articolul 2
(1) Cumpărătorul menționat la articolul 1 poate însărcina un agent în scris să preia, în numele său, produsele pe care le achiziționează. În acest caz agentul prezintă cererea de achiziționare a cumpărătorului pe care îl reprezintă împreună cu dispoziția scrisă menționată mai sus.
(2) Cumpărătorii și agenții menționați la alineatul precedent țin la zi un sistem contabil care să permită verificarea livrărilor de produse către o unitate militară în vederea asigurării corespondenței dintre cantitățile de produse achiziționate și cele livrate.
Articolul 3
(1) Cutiile cu carne de vită puse în circulație în baza prezentului regulament se marchează clar cu litere indelebile cu următorul text:
„Carne de vită care face obiectul măsurilor de intervenție, vândută forțelor armate”.
(2) Autoritatea competentă poate să autorizeze, la cererea cumpărătorului, prelucrarea primară și reambalarea cărnii de vită într-o unitate nemilitară, cu condiția ca operațiunile relevante să aibă loc sub supraveghere corespunzătoare.
În astfel de cazuri, cutiile reambalate se marchează în conformitate cu alineatul (1).
Articolul 4
(1) Garanția prevăzută la articolul 15 alineatul (1) din Regulamentul (CEE) nr. 2173/79 este de 12 ECU per 100 kilograme.
(2) Pe lângă cerințele stabilite la articolul 15 alineatul (3) din Regulamentul (CEE) nr. 2173/79, livrarea cărnii de vită către o unitate militară constituie, de asemenea, o cerință principală.
Articolul 5
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iunie 1998.